थारूहरूको नयाँ वर्ष र मिलनको चाड माघी नजिकिँदै गर्दा थरुहट तराई पार्टी नेपालमा फुट देखिएको छ । पार्टीकी उपाध्यक्ष तथा सांसद गंगा चौधरी सत्गौवाले २०७३ पुस १०मा थरुहट तराई पार्टी नेपाल (लोकतान्त्रिक) नामक अर्को पार्टी गठन गरेको खुलासा गरिन् । उता अध्यक्ष भानुराम समूहले उनलाई सांसद पदबाट फिर्ता बोलाउँदै पार्टीको साधारण सदस्यसमेत नरहने गरी निष्कासन गरिएको विज्ञप्ति जारी गरे । स्थापना भएको ४ वर्षपछि पार्टी फुट सतहमा देखिए पनि वास्तवमा यसको भ्रुणमै फुटको बीउ रोपिएको थियो ।
